### | | | | --- | --- | | | | | --- | | **Byråd** 25. august 2020 Sagsnr. 710-2015-48576 Dok.nr. 710-2020-219240 Sagsbehandler DPHKR | | 137.                Frafald af indsigelse mod [adresse] forslag til temaplan om vedvarende energi - Åbent

###

|  |  |
| --- | --- |
| Tidl. politisk behandling | BY, 28.06.16, pkt.128, BY, 26.11.19, pkt. 170 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til
om [adresse] skal frafalde den meddelte indsigelse mod Aarhus Kommunes
”Forslag til temaplan om vedvarende energi”. Indsigelsen omhandlede et konkret
forslag om udlæg af et vindmølleområde ved [adresse] til tre vindmøller med en
totalhøjde på 150 meter.

I forbindelse med [adresse] offentlige fremlæggelse af
temaplanforslaget indsendte Favrskov Kommune i november 2019 indsigelse i
henhold til planlovens § 29b mod endelig vedtagelse af førnævnte
vindmølleområde ved [adresse].

Indsigelsen var begrundet i, at de potentielle
støjkonsekvenszoner, som følger af opsætningen af vindmøller, vil begrænse
Favrskov Kommune i at planlægge yderligere for boliger og anden støjfølsom
anvendelse inden for støjkonsekvenszonerne. Dette er relevant i det omhandlede
område pga. nærheden til [adresse] og de begrænsede langsigtede udviklingsmuligheder.

På baggrund af den meddelte indsigelse har [adresse]
og Teknik og Miljø i juni 2020 afholdt et møde om sagen. På mødet oplyste
Aarhus Kommune, at vindmølleområdet ved [adresse] ønskes fastholdt i den endelige
temaplan, men at området forventes reduceret som følge af naturinteresser og
afstandskrav til det nyligt offentliggjorte statslige vejprojekt omkring
motorvejskryds [adresse].

[adresse] vurderer, at det reducerede vindmølleområder
alene vil give mulighed for opstilling af to vindmøller med en maksimal
totalhøjde på 150 meter. Der er i forlængelse af denne vurdering gennemført en
støjberegning af [adresse], som fastlægger udbredelsen af de forventede
støjkonsekvenszoner omkring de to møller. Støjberegningen fremgår af vedlagt
støjrapport.

**VURDERING**

I den udførte støjberegning er der taget udgangspunkt i, at
der kan opstilles to moderne møller med en effekt på over 3,0 MW og en
totalhøjde på 150 meter. Rapporten fastlægger, at de to møller vil afkaste
støjkonsekvenszoner for støjfølsom anvendelse, som strækker sig knap 300 meter
nordvest for E45.

De beregnede støjkonsekvenszoner skal betragtes som et
midlertidigt øjebliksbillede, idet der ved en eventuelt kommende, konkret
planlægning vil skulle foretages nye beregninger på baggrund af de valgte
mølleplaceringer og mølletyperne i det konkrete projekt.

Området mellem [adresse] og kommunegrænsen til [adresse]
er desuden påvirket af trafikstøj fra E45. Vejdirektoratet har netop
offentliggjort en VVM-undersøgelse for udbygning af motorvej E45 til seks spor
mv., hvori der er indgår støjberegninger af det nuværende støjniveau omkring
E45 samt fremskrivninger til 2040. Beregningerne viser, at de arealer, som
berøres af støj fra de af [adresse] Kommune ønskede vindmøller, allerede er
påvirket af støj fra E45 i et væsentligt omfang. Samtidigt anvendes langs
motorveje almindeligvis en minimumsafstand på 300 meter ved udlæg af nye
boliger.

Den beregnede støjkonsekvenszone fra vindmøllerne har dermed
ingen afgørende betydning for Favrskov Kommunes mulighed for byudvikling af
området syd for [adresse]. På den baggrund vurderer Teknik og Miljø, at der er
grundlag for at frafalde den meddelte indsigelse, jf. vedhæftede brevudkast.

**ØKONOMI**

[adresse] forventes ikke direkte at medføre udgifter for
Favrskov Kommune.

**INDDRAGELSE**

I 2016 havde [adresse] et debatoplæg om vedvarende
energianlæg i [adresse] i offentlig høring. Her valgte byrådet i [adresse]
Kommune at indgive et høringssvar med en opfordring til [adresse] om at lade
området til vindmøller ved [adresse] udgå af den videre planlægning. [adresse]
Kommune har imidlertid ønsket at fastholde vindmølleområdet ved [adresse].

[adresse] har fremlagt ”Forslag til temaplan om
vedvarende energi” i offentlig høring i slutningen af 2019.

**INDSTILLING**

Direktøren for Teknik og [adresse]
til Byrådet:

1.     At
Favrskov Kommune frafalder indsigelsen mod [adresse] "Forslag til
temaplan om vedvarende energi", forudsat at de oplyste ændringer
indarbejdes i [adresse].

**BESLUTNING**

***Planudvalget, 11. august 2020:***

Fraværende:Ingen

Indstilles godkendt.

***Økonomiudvalget, 19. august 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Frafald af indsigelse mod "Forslag til temaplan om vedvarende energi" | 710-2020-223256 |
| Støjrapport - 2 Vindmøller ved [adresse] | 710-2020-173407 |
| Høringssvar til [adresse] "Forslag til temaplan for Vedvarende Energi" | 710-2019-250746 |
| Forslag til temaplan vindmøller og solenergianlæg | 710-2019-223837 |